У красавіку Беларускі фонд культуры адзначыць сваё 30-годдзе. Лёгкая арыфметычная аперацыя дазваляе зразумець — гэтая грамадская арганізацыя паўстала ў зусім іншую гістарычную эпоху, ад якой да цяперашняга часу ўжо мала што засталося. Тым не менш, сёння БФК не толькі “падае прыкметы жыцця”, але і нярэдка выступае трэндсэтэрам культурных ініцыятыў — згадайма хаця б нядаўнюю прапанову надаць Нацыянальнай бібліятэцы імя Скарыны, якая ўскалыхнула медыяпрастору ды выклікала адабрэнне ўладных структураў. Прэс-канферэнцыя, якая прайшла напярэдадні юбілею ў прэс-цэнтры БелТА, дазваляла зразумець, якія функцыі ў наш час можа выконваць грамадскае аб’яднанне.